**RAPORT**

DE EVALUARE A CALITATII EDUCAŢIEI

IN FACULTATEA DE EDUCAŢIE FIZICĂ ŞI SPORT

2010

**Raportul Comisiei pentru Asigurarea Calităţii pe baza standardelor şi indicatorilor de performanţă ARACIS**

 Sistemul de evaluare a calităţii în Facultatea de Educaţie Fizică şi Sport este structurat conform normelor şi regulamentelor interne referitoare la calitate, cu aspecte particulare date de specificitatea domeniului de cunoaştere (Educaţie Fizică şi Sport) în cadrul cărora funcţionează programele de studii ale facultăţii.

 În cadrul Facultăţii de Educaţie Fizică şi Sport (HG 410/13.05.2002) funcţionează următoarele programe de studii:

 - Educaţie fizică şi sport, forma de învăţământ zi, acreditat - HG 749/ 12.10.2009

 - Kinetoterapie şi motricitate specială, zi, autorizat provizoriu – HG 693/ 12.06.2003

**Sisteme de evaluare şi asigurare a calităţii din facultate**

***Strategia facultăţii în domeniul calităţii***

*Strategia pentru calitate* vizează:

* orientarea spre satisfacerea cerinţelor şi aşteptărilor studenţilor, angajatorilor şi celorlalte părţi interesate prin recunoasterea calificărilor absolvenţilor pe piaţa forţei de muncă europene cu asigurarea condiţiilor pentru libera circulaţie în cadrul economiei bazate pe cunoaştere;
* dezvoltarea acelor politici educaţionale care să asigure inserţia rapidă a abolvenţilor pe piaţa muncii prin reducerea duratei de acomodare la angajatori;
* învăţămîntul superior nu se mai adresează doar unor elite, masificarea învăţamîntului superior devine o condiţie esenţială a competitivităţii economiei naţionale;
* atitudinea proactivă a conducerii universităţii în problema calităţii, care se exprimă prin crearea unui mediu adecvat performanţei pe toate dimensiunile activităţii;
* abordarea problemei calităţii în termeni strategici: misiune, valori, principii, politici, strategii, obiective;
* menţinerea sub control şi îmbunătăţirea continuă a proceselor din universitate;
* implicarea şi responsabilizarea personalului; preocuparea pentru crearea unei culturi a calităţii, cu participarea tuturor părţilor interesate;
* identificarea unor indicatori relevanţi ai calităţii şi introducerea de mecanisme de evaluare internă a acestora;
* documentarea sistemului în vederea furnizării de dovezi obiective care să creeze încredere;
* organizarea de activităţi de benchmarking cu alte universităţi, eventual din străinătate, pentru identificarea şi preluarea celor mai bune practici în domeniul asigurării calităţii.

*Principalele coordonate ale strategiei pe termen mediu ale CEAC* pleacă de la orientarea spre performanţă, competitivitate şi recunoaştere naţională şi europeană a universităţii noastre iar sistemul de management al calităţii va trebui să atingă următoarele ţinte strategice:

1. Dezvoltarea culturii organizaţionale în universitate bazată pe managementul strategic şi al calităţii;
2. Permanetizarea conceptului de calitate a educaţiei şi operaţionalizarea acestuia la nivelul tuturor facultăţilor, departamentelor, serviciilor şi compartimentelor din universitate;
3. Mobilizarea întregului personal al universităţii în direcţia desfăşurării tuturor activităţilor în regim de asigurare a calităţii;
4. Sensibilizarea şi instruirea permanentă a personalului universităţii privind asigurarea şi managementul calităţii;
5. Revizuirea regulamentului de funcţionare a comisiei pentru evaluarea şi asigurarea calităţii;
6. Conştientizarea necesităţii de asumare a răspunderii de către conducerile facultăţilor, departamentelor, serviciilor şi a celorlalte compartimente din universitate, precum şi a răspunderii individuale pentru asigurarea calităţii fiecărui program de studiu şi a tuturor activităţilor desfăşurate;
7. Antrenarea studenţilor, a angajatorilor şi a altor factori interesaţi în activitatea de asigurare şi de evaluare internă a calităţii;
8. Urmărirea implementării Sistemului de management al calităţii (SMC) la nivelul tuturor compartimentelor din universitate şi monitorizarea acestuia;
9. Coordonarea aplicării tuturor procedurilor şi a activităţilor de evaluare şi asigurare a calităţii;
10. Urmărirea cunoaşterii politicii şi a obiectivelor calităţii, a criteriilor, standardelor, standardelor de referinţă şi a indicatorilor de performanţă elaborate de ARACIS;
11. Întărirea capacităţii manageriale la diverse niveluri şi dezvoltarea conceptului de „leadership”;
12. Dezvoltarea de parteneriate cu organismele similare din ţară şi străinătate şi cu ARACIS;
13. Conştientizarea răspunderii sociale şi publice a tuturor celor implicaţi în derularea programelor de studiu din universitate şi asumarea responsabilităţii acestora pentru calitatea contribuţiei lor;
14. Asigurarea transparenţei tuturor aspectelor privind asigurarea şi managementul calităţii în universitate;
15. Evaluarea periodică a implementării şi aplicării SMC şi propunerea de soluţii preventive / corective sau de îmbunătăţire;
16. Constituirea unei baze proprii de date.
17. Întocmirea de rapoarte anuale de evaluare internă privind calitatea educaţiei din universitate şi publicarea / afişarea acestora.

Calitatea educaţiei constituie o prioritate, fiind o condiţie indispensabilă pentru ameliorarea ocupării profesionale, a coeziunii sociale şi a competitivităţii economice. Calitatea în educaţie este asigurată prin următoarele procese:

* planificarea şi relizarea efectivă a rezultatelor aşteptate ale învăţării;
* monitorizarea rezultatelor;
* evaluarea internă a rezultatelor;
* evaluarea externă a rezultatelor;
* îmbunătăţirea continuă a rezultatelor în educaţie.

Asigurarea calităţii educaţiei este centrată preponderent pe rezultatelor învăţării. Rezultatele învăţării sînt exprimate în termeni de cunoştinţe, competenţe, valori şi atitudini care se obţin prin parcurgerea şi finalizarea unui nivel de învăţămînt sau program de studii.

***Atribuţii***

|  |  |
| --- | --- |
|  |  |
| DECAN | * aplică politica calităţii academice în cadrul facultăţii;
* coordonează implementarea sistemului calităţii academice la nivelul facultăţii;
* deleagă responsabilităţile şi competenţele decizionale în domeniul calităţii;
* analizează, periodic, în Consiliul Acadmic al Facultăţii, stadiul funcţional al sistemului de management al calităţii şi propun măsuri de îmbunătăţire.
 |
| ŞEF DE CATEDRĂ  | * coordonează activitatea de asigurare a calităţii la nivelul programelor de studii(PS);
* stabilesc măsurile de îmbunătăţire a calităţii academice la nivelul PS;
* planifică activităţile privind revizuirea sistemelor calităţii la nivelul PS;
* răspund de planificarea revizuirii periodice a planurilor de învăţământ;
* propun responsabilii cu asigurarea calităţii la nivel de PS;
* iniţiază acţiuni de prevenire a oricăror neconformităţi ale proceselor educaţionale la nivelul programelor de studiu.
 |
| COMISIILE DE EVALUARE ŞI ASIGURARE A CALITĂŢII  | * + se subordonează decanului facultăţii;
	+ au competenţă şi responsabilitate privind implementarea sistemului calităţii la nivelul facultăţii prin respectarea regulamentele şi procedurile sistemului calităţii aprobate la nivelul universităţii;
	+ coordonează elaborarea planului operaţional, planului strategic, manualului calităţii la nivelul facultăţii;
	+ propun spre analiză şi aprobare programul de instruire a personalului facultăţii.
	+ elaborează anual un raport de evaluare internă privind calitatea educaţiei în facultate; raportul este adus la cunoştinţa tuturor beneficiarilor prin afişare şi publicare;
	+ formulează propuneri de îmbunătăţire a calităţii educaţiei.

  |
| ÎNTREG PERSONALUL  | * asigură realizarea calităţii la locul de muncă;
* acţionează în conformitate cu regulamentele şi procedurile sistemului calităţii;
* participă la instruirile în domeniul calităţii.
 |

 ***Structura sistemului de calitate a facultăţii***

 La nivelul facultăţii există o Comisie de Evaluare şi Asigurare a Calităţii, formată din responsabil, doi membrii (câte unul de la fiecare program de studiu) şi un student.

 Comisia de Evaluare şi Asigurare a Calităţii funcţionează în baza unui regulament şi a fost numită prin ordin al decanului.

***Practici şi proceduri pentru realizarea auditului intern al calităţii***

 În anul 2010, a fost planificată şi a fost realizată o misiune de audit.

În cadrul misiunii realizate au fost analizate aspecte referitoare la:

- existenţa regulamentelor de organizare şi fucţionare actualizate

* existenţa sarcinilor de serviciu actualizate
* încadrarea posturilor prevăzute în statele de funcţiuni
* organizarea, planificarea, urmărirea şi controlul sistemului decizional din cadrul facultăţii
* actualizarea organigramelor
* elaborarea unei proceduri pentru activitatea de deplasare în străinătate
* elaborarea unei proceduri pentru activitatea de casare
* completarea şi actualizarea sarcinilor de serviciu
* elaborarea unui sistem de perfecţionare continuă a cadrelor didactice
* actualizarea Regulamentului Intern de Funcţionare în facultate

Recomandările făcute de către echipa de auditori interni din carul Facultăţii de Educaţie Fizică şi sport au fost transmise şefului de catedră şi conducerii facultăţii, urmând să fie luate măsurile ce se impun.

 ***Indicatori specifici ARACIS***

*Monitorizare program de studii*

 Programul de studiu EDUCAŢIE FIZICĂ ŞI SPORTIVĂ este acreditat.

Pentru programul de studiu KINETOTERAPIE ŞI MOTRICITATE SPECIALĂ a fost finalizat dosarul de acreditare, fiind depus la ARACIS.

 Programele de studii respectă standardele şi indicatorii de performanţă ai ARACIS.

Pentru programul de masterat „Educaţie fizică şcolară şi activităţi extracurriculare” a fost finalizat dosarul de acreditare, fiind depus la ARACIS.

 *Activitatea de cercetare*

 Activitatea de cercetare a cadrelor didactice din cadrul facultăţii se bazează pe elaborarea tezelor de doctorat, respectiv publicarea de articole la cofnerinţele ştiinţifice naţionale şi internaţionale, respectiv în revistele de specialitate din ţară şi străinatate.

Activitatea de cercetare din anul 2010 s-a materializat în publicarea a 8 articole la conferinţe internaţionale, 12 articole în reviste de specialitate şi 2 cărţi la edituri din ţară.

Cercetarea dispune de resurse logistice şi umane suficiente pentru a realiza obiectivele propuse. Există un climat şi o cultură academică puternic centrate pe cercetare, atestate de numărul de publicaţii (Analele Universităţii „Ştefan cel Mare” Suceava, Fascicula Educaţie Fizică şi Sport „Ştiinţa şi arta mişcării” ISSN 1844-9131, în anul 2010 a primit categoria C), de participări la congrese şi conferinţe internaţionale de specialitate.

Fiecare cadru didactic are anual cel puţin o publicaţie ştiinţifică în domeniu. *Catedra Educaţie Fizică şi Sport* participă prin mass-media la diseminarea rezultatelor cercetării (sport de performanţă). Aceasta face ca despre realizările ei să se scrie frecvent în presa locală. Cercetarea este valorificată prin volumul ce cuprinde articolele de la Conferinţa, cu participare internaţională, organizată din 2 în 2 ani.

 *Autoevaluarea cadrelor didactice*

 S-a făcut în baza fişei de autoevaluare aprobate de Senatul Universităţii, respectându-se metodologia de aplicare şi regulamentul privind evaluarea corpului profesoral.

 *Evaluarea cadrelor didactice de către studenţi*

 Se face cel puţin odată pe an, iar în urma evaluării pentru anul 2010, 14 cadre didactice au obţinut calificativul FOARTE BINE.

 *Evaluarea colegială*

 Conform regulamentului de evaluare a corpului profesoral, evaluarea se face de preferinţă la finalul anului universitar, în urma evaluării colegiale toate cadrele didactice au obţinut calificativul FOARTE BINE.

 *Centrarea pe student a activităţilor didactice şi sociale*

Universitatea dispune de un regulament de credite transferabile, având astfel reglementată procedura de promovare a studentului dintr-un an de studiu în altul, în funcţie de creditele de studiu (ECTS) acumulate, precum şi procedura de promovare a doi ani de studiu într-un singur an, conform art. 73 din *Regulamentul privind activitatea profesională a studenţilor.*

Universitatea a avut permanent în vedere asigurarea unor condiţii optime de viaţă pentru studenţi, dar şi organizarea unor activităţi culturale şi sportive pentru ca aceştia să-şi petreacă în mod util şi plăcut timpul liber.

##### Cazarea studenţilor şi a cadrelor didactice se poate face în căminele din campusul universităţii care beneficiază de o capacitate maximă de 978 de locuri distribuite în cele 4 cămine studenţeşti existente. Dintre acestea, căminul studenţesc nr. 4 este la standardul unui hotel de două stele, având 240 locuri de cazare. Camerele sunt prevăzute cu grupuri sanitare, duşuri proprii, conexiune la internet şi televiziune prin cablu, posibilitate de racordare la telefonia fixă contra-cost, telefon public în hol, precum şi mobilier modern, televizor, frigider. Reţeaua Intranet universitară, inclusiv zona de acoperire wireless, este accesibilă gratuit tuturor studenţilor din universitate.

*Restaurantul* universităţii, adus la standarde europene, are o suprafaţă utilă de cca. 1600 m2 şi permite servirea mesei de către un număr de 200-250 studenţi pe serie.

Activităţile culturale organizate în universitate sunt cele specifice unui club studenţesc (în curs de amenajare în corpul F) şi se concretizează în activităţi ale cercurilor literare, de folclor, ale formaţiei artistice de dans popular, ale formaţiei de dans spaniol. Pentru organizarea de manifestări cu caracter cultural şi de divertisment universitatea pune la dispoziţia studenţilor şi angajaţilor săi Auditoriumul Joseph Schmidt cu o suprafaţă de 267,3 m2 şi o capacitate de 235 locuri.

*Clubul Sportiv Universitatea* organizează şi desfăşoară activităţi de performanţă şi de masă cu studenţii iar cadrele didactice şi alte categorii de personal din universitate au la dispoziţie în timpul liber o bază sportivă ce cuprinde un teren de sport cu gazon artificial, acoperit cu balon, amenajat pentrufotbal, handbal, tenis de câmp şi atletism şi două săli de sport şi un complex de Kinetoterapie şi Nataţie.

Cabinetul medical al Universităţii este deservit de 2 medici şi 4 asistenţi medicali şi se află în incinta campusului universitar.

Studenţii beneficiază de consiliere şi orientare în carieră având la dispoziţie personalul calificat din cadrul *Centrului de Consiliere şi Orientare în Carieră.*

Bursele oferite studenţilor se acordă în conformitate cu Regulamentul cadru de acordare a burselor studenţilor.

*Dezvoltarea bazei materiale*

Facultatea Educaţie Fizică şi Sport dispune de acel patrimoniu care contribuie în mod eficace la realizarea misiunii şi obiectivelor stabilite.

 Respectând obiectivele activităţilor didactice şi de cercetare, Facultatea Educaţie Fizică şi Sport asigură spaţii care corespund specificului său, prin săli de cursuri seminarii şi laboratoare didactice în concordanţă cu normele tehnice, de siguranţă şi igienico-sanitare în vigoare.Calitatea acestora este evaluată în funcţie de suprafaţă, volum, starea tehnică, numărul total de studenţi, numărul de personal didactic şi de cercetare, diferenţiate pe domenii, programe de studii şi instituţional prin raportare la normele menţionate. Indicatorul se referă şi la spaţiul de căminizare şi la alte spaţii oferite studenţilor pentru activităţi sociale, culturale sau sportive**.**

 Dotarea sălilor de curs/seminar şi a laboratoarelor didactice şi de cercetare corespunde stadiului actual de dezvoltare a cunoaşterii ştiinţifice şi este comparabilă cu cea din universităţile dezvoltate din Europa şi cu bunele practici internaţionale.

Laboratorul de Informatică, dotat cu 16 calculatoare de ultimă generaţie şi software, asigura accesul a 2 studenţi pe calculator.

Complexul de Kinetoterapie şi Nataţie asigură condiţiile necesare desfăşurării activităţii didactice şi ştiinţifice datorită dotării cu aparatură şi tehnică specifică de ultimă generaţie.

Biblioteca universităţii, utilizată şi de studenţii de la Educaţie Fizică şi Sport, asigură o bibliografie variată, compusă din: cursuri şi manuale, enciclopedii şi dicţionare, diverse alte instrumente de lucru, sinteze, monografii etc, la care se adaugă un număr apreciabil de periodice româneşti şi străine.

Catedra de Educaţie Fizică şi Sport dispune de surse de finanţare şi de resurse financiare, pe termen scurt (anual) şi în perspectivă (pentru minimum trei/patru ani succesivi), pe care le alocă pentru a realiza în mod adecvat misiunea şi obiectivele pe care şi le-a fixat. Aceste resurse provin de la buget, din taxele de şcolarizare, taxele de admitere, sponsorizări sau alte tipuri de activităţi. Catedra dispune de un buget anual realist, precum şi de politici financiare pe termen scurt şi mediu, cu referire la sustenabilitatea financiară.

*Transparenţa informaţiilor de interes public*

Prin intermediul paginii web a universităţii şi a link-urilor către facultăţi se oferă o gamă variată de informaţii actualizate care prezintă interes pentru studenţi sau pentru cei ce vor să beneficieze de serviciile de educaţie ale Universităţii „Ştefan cel Mare”: domeniile şi programele de studiu, servicii studenţeşti, facilităţi oferite, diplome emise, perspective de dezvoltare ş.a.

 Pagina web a universităţii este accesibilă în limbile română şi engleză, iar informaţia oferită este comparabilă din punct de vedere calitativ şi cantitativ cu cea oferită de universităţi din spaţiul european.

Facultatea de Educaţie Fizică şi Sport asigură transparenţa publică a datelor şi informaţiilor, în formă tipărită şi în formă electronică, despre toate calificările şi programele de studiu, actualitatea, corectitudinea şi validitatea acestor informaţii.

***Concluzii şi măsuri pentru îmbunătăţirea calităţii***

Sintetizând şi analizând cele prezentate mai sus se pot menţiona următoarele concluzii:
***Puncte tari:***

* Facultatea de Educaţie Fizică şi Sporteste un element de referinţă în comunitatea locală şi naţională şi un partener credibil pe plan internaţional.
* Procesul didactic este adaptat în permanenţă centrării învăţământului pe student.
* Bază materială şi dotări moderne adecvate cerinţelor actuale.
* Relaţiile internaţionale dezvoltate de facultate, respectiv catedra organizatoare a programului de studiu, conturează un potenţial de colaborare în domeniul învăţământului şi cercetării.
* Mobilităţi cu Universităţi partenere pentru profesori şi studenţi prin programele Erasmus.
* Ofertă de învăţământ diversificată.
* Asigurarea unor facilităţi conexe: burse, cazare în cămine moderne, activităţi culturale, servicii medicale.
* Acoperire corespunzătoare cu cadre didactice a procesului didactic. O structură eficientă pe vârste şi specializări a personalului didactic cu asigurarea continuităţii şi colaborării între generaţii.
* Colectiv tânăr care deţine titlul de doctor sau este la finalizarea studiilor doctorale, având posibilităţi mari de promovare şi acces la titlurile superioare.
* Cultură instituţională de calitate în procesul de instruire.

***Puncte slabe****:*

* Motivaţie salarială încă slabă pentru poziţiile didactice de lector, asistent, preparator.
* Finanţarea insuficientă pentru întreţinerea şi dezvoltarea continuă a bazei materiale
* Insuficienta comunicare cu mediul de afaceri local şi naţional.
* Insuficienta preocupare a întregii structuri universitare în legătură cu recrutarea candidaţilor, publicitate, colectarea ofertei de locuri de muncă, promovarea specializărilor.
* Supraaglomerarea personalului academic cu activităţi şi probleme administrative.

***Oportunităţi****:*

* Campus universitar cu toate facilităţile şi în continuă transformare şi modernizare.
* Sprijin din partea comunităţii locale.
* Corp profesoral bine pregătit.
* Modernizarea continuă a infrastructurii pentru procesul de învăţământ şi cercetare.
* Capacitatea de adaptare rapidă la modificările din piaţa muncii datorită structurii mixte a corpului didactic.

***Ameninţări:***

* Factor demografic deficitar, în următorii 5 ani.
* Schimbarea ponderilor în orientarea absolvenţilor spre învăţământul superior şi deplasarea centrelor de interes ca urmare a dezvoltării relativ lente a judeţelor din zonă şi a nivelului de dezvoltare economică redus al acestora.
* Dificultatea carierei intelectuale.
* Migraţia cadrelor didactice tinere spre sectoare de activitate din ţară şi străinătate ce oferă avantaje materiale.
* Imposibilitatea materializării integrale a potenţialului rezultat din cercetarea ştiinţifică.

|  |  |
| --- | --- |
| **Decan,****Conf. univ. dr. Petru GHERVAN**  | **Responsabil Comisia de Evaluare****şi Asigurare a Calităţii,****Lector univ. dr. Florian BENEDEK** |